
CENTAR ZA KULTURU SESVETE
Trg Dragutina Domjanića 6
10360 Zagreb – Sesvete


OBRAZLOŽENJE I. IZMJENA I DOPUNA
 FINANCIJSKOG PLANA ZA 2026.


I. UVODNI DIO

Centar za kulturu Sesvete (u daljnjem tekstu Centar) javna je ustanova koja obavlja djelatnost kulture i obrazovanja, čije je djelovanje propisano Statutom, Zakonom o ustanovama u kulturi te drugim pravnim aktima kojima se regulira zakonsko poslovanje. 
Osnovna djelatnost kojom se bavi Centar je organiziranje glazbenih, kazališnih, likovnih i drugih kulturno-umjetničkih  priredbi, radionica i tečajeva iz područja kulture. Osim toga, Centar obavlja i djelatnost u vidu organiziranja poduke iz  informatike, plesa, glazbenih, dramskih i likovnih tečajeva za što ostvaruje vlastiti prihod. Uz to, u dvorani Centra održavaju se kazališne i filmske predstave za djecu i odrasle za što se ostvaruje prihod od ulaznica.

II. OBRAZLOŽENJE OPĆEG I POSEBNOG DIJELA FINANCIJSKOG PLANA

Izmjene i dopune financijskog plana načinjene su prema dostavljenim uputama i limitima nadležnog gradskog ureda te planiranim potrebama i programima za naredno razdoblje, a sve u skladu sa zakonskim propisima.

PRIHODI I PRIMICI
Ukupni prihodi i primici, koji su bili planirani u iznosu od 1.075.300 eura, ovim izmjenama i dopunama smanjuju se za oko 6,12% i ukupno iznose 994.200 eura (bez prenesenog viška), a odnose se na:
· prihode iz nadležnog proračuna						
· prihode od pruženih usluga						 	
· prihode od kamata							        	         
· prihode za posebne namjene						    	
· tekuće pomoći iz državnog proračuna			 	    	     
							   	       
Najveći iznos prihoda od 870.600 eura odnosi se na prihode iz proračuna Grada Zagreba i to za financiranje redovne djelatnosti u iznosu od 690.600 eura, za programsku djelatnost 110.000 eura te za održavanje i opremanje ustanove 70.000 eura. Sveukupni prihodi iz proračuna Grada Zagreba bilježe ukupno povećanje za 12,96%. Isto je rezultat povećanja prihoda za financiranje redovne djelatnosti i to prvenstveno rashoda za zaposlene zbog povećanja osnovice za plaću i materijalnih prava zaposlenika sukladno Dodatku Kolektivnog ugovora za zaposlene u ustanovama kulture Grada Zagreba, zbog plana zapošljavanja. Prihodi za programsku djelatnost te prihodi za održavanje i opremanje ustanove ostaju nepromijenjeni.
Vlastiti prihodi, tj. prihodi od pruženih usluga i kamata povećavaju se za 46,54%. Preneseni višak iz prethodne godine iznosi 15.300 koji se zajedno sa vlastitim prihodom koristi za pokriće rashoda redovne djelatnosti, rashoda vlastite programske djelatnosti te za opremanje i održavanje ustanove, a koji nisu pokriveni sredstvima gradskog proračuna. 
Prihodi za posebne namjene iznose 40.000 eura, što je povećanje u odnosu na prvotni plan i to za 33,33%, a odnosi se na ulaznice za kazališne predstave.
Tekuće pomoći iz državnog proračuna (6361) bile su planirane za održavanje i opremanje iz sredstava Ministarstva kulture i medija u iznosu od 206.000 eura, a odnosila su se na zamjenu postojećeg poda pozornice dvorane i zastora te nabavu i montažu nove scenske rasvjete, međutim Ministarstvo nije odobrilo sredstva, tako da se u taj iznos u izmjenama i dopunama briše. Ostaju i dalje donacije Središnjeg državnog ureda za Hrvate izvan Republike Hrvatske u iznosu od 3.500 eura, a odnosi se na gostovanje sa izložbom etno nakita u Hrvatskoj zajednici u inozemstvu.


RASHODI I IZDACI
Rashodi i izdaci planirani su u iznosu od 1.009.500 eura te su raspoređeni prema proračunskim klasifikacijama u financijskom planu, a prema ekonomskoj klasifikaciji to su:
· rashodi za zaposlene
· materijalni rashodi
· financijski rashodi
· rashodi za nabavu nefinancijske imovine

Aktivnost: Redovna djelatnost

Izvor 1.1.2 Opći prihodi i primici
Što se tiče rashoda na redovnoj djelatnosti  isti se odnose na rashode za zaposlene, materijalne rashode te financijske rashode.
Rashodi za zaposlene bilježe povećanje zbog povećanja osnovice i materijalnih prava za zaposlene sukladno Dodatku Kolektivnog ugovora za zaposlene u ustanovama kulture Grada Zagreba te zbog plana zapošljavanja. Ostali rashodi na ovoj aktivnosti ne bilježe značajnije promjene u odnosu na plan, osim 3291 Naknade za rad Upravnog vijeća zbog promjene iznosa naknade. 

Izvor 3.1.1 Vlastiti prihodi
Nema značajnijih odstupanja u odnosu na plan.




Aktivnost: Programska djelatnost

Izvor 1.1.2 Opći prihodi i primici
Rashodi za programsku djelatnost planirani su sukladno Programu rada i razvitka Centra za kulturu Sesvete za 2026. godinu i njegovim izmjenama te iznose 110.000 eura s navedenog izvora. Isti u ukupnom iznosu ne bilježe promjene u odnosu na plan.

Izvor 3.1.1 Vlastiti prihodi
Ukupni rashodi na poziciji vlastitih prihoda u iznosu od 51.700 eura bilježe povećanje od 128,76%. Povećanje se najvećim dijelom odnosi na 3235 Zakupnine i najamnine zbog povećanog broja zakupljenih kino projekcija te 3237 Intelektualne usluge zbog povećanog broja programa.

Izvor 4.3.1 Prihodi za posebne namjene
Ukupni rashodi u iznosu od 40.000 eura bilježe povećanje od 33,33%, a odnose se najvećim dijelom na 3237 Intelektualne usluge zbog povećanog broja kazališnih predstava u 2026. godini. Zbog zapošljavanja osobe na mjestu za organiziranje kazališnih predstava, već na polugodištu je ostvaren cjelogodišnji plan. 

Aktivnost: Održavanje i opremanje ustanova u kulturi

Izvor 1.1.2 Opći prihodi i primici
Nema promjena u odnosu na plan.

Izvor 3.1.1 Vlastiti prihodi
Povećanje za 12,14% odnosi se na ulaganje u računalni program te novo računalo.
Izvor 5.2.1 Pomoći iz drugih proračuna
Zbog neodobravanja sredstava od Ministarstva kulture za zamjenu postojećeg poda pozornice dvorane i zastora te nabavu i montažu nove scenske rasvjete u iznosu od 206.000 eura, u izmjena i dopunama je taj iznos 0 eura.

III. OBRAZLOŽENJE PROGRAMA (AKTIVNOSTI/PROJEKATA)


· DJELATNOST CENTARA ZA KULTURU

I. Programi koji odgovaraju strateškim prioritetima
Programi usmjereni na susjedstvo/kvart
a) MANIFESTACIJE:
Sesvetski fašnik
Sesvetski dani tjedan kulture
Sesvetska kulturna jesen
b) PROJEKTI I RADIONICE:
Europski tjedan mobilnosti
Festival dječje mašte
Festival mladih SMUK
Projekt obilježavanja obljetnica velikih majstora klasične glazbe
Apstraktna industrija kulture
Izložbe mladih u galeriji Predvorje
Srcem do vas
I mi smo tu
Kazališne predstave za djecu i odrasle – Nezavisna kazališna scena
Advent u Centru za kulturu Sesvete
Natječaj i koncert „Spavaj mali Božiću“
Noć kazališta – naše priče
Mala škola glagoljice
Zeleni ključ                                                                             
Vrijeme za mene – program za treću životna dob                                                                     
Medijski kompas
Dječji likovni natječaj/Starac i more
Glazba za nove generacije
Mogu sve!
Expres Art / Likovno terapijski program
Program ruko-tvornica
Radionice tijekom školskih praznika
Radionica izrade hrvatskog tradicijskog nakita
Mala tiskarska radionica
Likovni program za treću životnu dob
Kreativni likovni programi za djecu
Radionica keramike
Gamecraft – programiranje i robotika
Radionica modelarstva
Sve o 3D ispisu
Kreativni tulum za Tinse
Dramska skupina trag
Dramski studio Sesvete



II. Programi koji potiču kulturu dobrodošlice

· Kulturni mostovi

· GLAZBENA DJELATNOST
Koncerti klasične glazbe dobrom organiziranošću i brojnošću publike imaju dugu tradiciju. Od iznimnog značaja je komorna glazba, jer svojim širokim spektrom kulturnih i obrazovnih sadržaja obogaćuje kulturni život Sesvećana. Vrhunskom izvedbom hrvatskih glazbenika i odabranim programima koji su prilagođeni lokalnoj zajednici, nastojimo zadovoljiti zahtjevnu publiku od najmlađe do najstarije populacije. 


· FILMSKA I AUDIOVIZUALNA KULTURA
Realizirana je uz dugogodišnju suradnju s Hrvatskim filmskim savezom. 
Krajem 2023. godine digitalizirana je kino dvorana, što omogućuje prikazivanje filmova široj 
publici.

ZAKONSKA I DRUGA PODLOGA ZA PROVEDBU PROGRAMA:
Zakon o proračunu, Zakon o ustanovama, Zakon o kulturnim vijećima i financiranju javnih potreba u kulturi, Program razvoja kulture Grada Zagreba 2024.-2030., Statut Centra za kulturu Sesvete, Program rada i razvitka Centra za kulturu Sesvete u 2026. godini, Zakon o pravima samostalnih umjetnika i poticanju kulturnog i umjetničkog stvaralaštva, Zakon o autorskom pravu i srodnim pravima.


CILJEVI: ( što se programom želi postići) 
Edukacija, razvoj kreativnosti i poticanje likovnog stvaralaštva osnove su na kojima nastaje program  kreativnih radionica za djecu, mlade i odrasle. Uz  stručne i educirane voditelje program se odražava tijekom cijele godine, a raznolikom i zanimljivom tematikom revitalizira i popularizira hrvatsku kulturnu baštinu. Raznolikim projektima cilj je Sesvete promaknuti u epicentar kulturnog zbivanja, a ulice pretvoriti u novi urbani muzej. Koncertima, izložbama, predavanjima glazbenih pedagoga te video projekcijama nastojimo zadovoljiti različite ukuse i odgajati glazbenu publiku. Predložene manifestacije koje se dugi niz godina organiziraju u Sesvetama specifične su po svojim programima, odražavaju se jednom godišnje, a traju od jedan do sedam dana. Cilj im je animacija lokalnog stanovništva, sudjelovanje u kulturnim manifestacijama, povećanje turista  u sesvetskom području, povećanje broja sudionika i posjetitelja te očuvanje kulturne baštine. Kulturno-umjetnički amaterizam pun je ljubavi i entuzijazma koji njeguje i prenosi izvorni folklor sesvetskog kraja i folklornu baštinu cijele Hrvatske. U organizaciji Centra za kulturu Sesvete te njihovom prezentacijom u dvorani Centra, potičemo ih da prepoznaju i cijene materijalnu i duhovnu kulturu Prigorja, prenose svijest o pripadnosti, identitetu i kulturi sesvetskog kraja. U suradnji s Hrvatskim filmskim savezom prezentirat će se programi iz područja medijske kulture, a  „Nezavisna kazališna scena“ predstavit će se organiziranim predstavama za djecu i odrasle. Predloženi program je kulturno – obrazovan i kao takav može  koristiti ukupnom programu kao javna potreba u kulturi Grada Zagreba.

NAČIN OSTVARENJA CILJA (kako se nastoji realizirati program, tko je korisnik ili primatelj usluge)
Projekt, akcije i manifestacije, koncerti, predstave za djecu i odrasle, filmske projekcije realiziraju se ili ostvaruju većim dijelom u dvorani Centra za kulturu Sesvete. Kreativne radionice većinom su organizirane kao timski rad u učionicama pod vodstvom stručnih voditelja, na koje se javlja veliki broj zainteresiranih Sesvećana  obaviještenih putem weba, plakata, letaka…. Građani participiraju dio sredstava (ulaznice, članarine), a ostala sredstva se ostvaruju od Gradskog ureda za kulturu i donacija. Centar kao javna ustanova služi građanstvu Gradske četvrti Sesvete na način da prati kulturne potreba i želje građanstva te na osnovu toga izrađuje godišnje planove.

POKAZATELJI REZULTATA NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE AKTIVNOSTI/PROJEKTA:
Predviđeni broj programa, projekata i njihovo ostvarivanje, broj polaznika i posjetitelja, broj zaposlenih i vanjskih suradnika, njihove plaće i naknade, stručno usavršavanje, marketing, investicije i zakonske obveze.



POKAZATELJI UČINKA:
Broj i vrsta programa i aktivnosti te drugih pokazatelja programa kojima se doprinosi ostvarenju pokazatelja Programa razvoja kulture Grada Zagreba 2024.-2030., sukladno pokazateljima koji su sastavni dio Programa rada i razvitka Centra za kulturu Sesvete u 2026. i njegovim izmjenama.

POKAZATELJI REZULTATA AKTIVNOSTI/PROJEKATA:
Provedeni svi programi, projekti i aktivnosti sukladno Programu rada i razvitka Centra za kulturu Sesvete i njegovim izmjenama, ostvareni su svi planirani pokazatelji.









U Sesvetama, 28.9.2026.
